《和人游千金公主园池》
宋代·李复

溪流古堞带林高，林下行通小水桥。
但有春风催载酒，更无仙凤伴吹箫。
花间鸟散惊藜杖，沼际波回转桂舠。
尘迹寻余思一吊，楚魂飞尽不能招。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。